Diari Oficial de la Generalitat Valenciana


Sumari del DOGV 3116, del 06-11-1997 (1997/3267)

Informació pública de la modificació puntual número 2 de les Normes Subsidiàries del Planejament del municipi i l'estudi d'impacte ambiental corresponent.
----------------------------------------------------------------------------------------------------------------------------------------------------------

### Dades del document

Número de DOGV
:   3116

Data del DOGV
:   06-11-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/3267


Organisme emissor
:   Ajuntament de Betxí

Tipus de document
:   Anunci

Informació pública de la modificació puntual de les Normes Subsidiàries número 2 de Planejament del municipi i de l'estudi d'impacte ambiental corresponent. [97/A3267]
  
L'Alcaldia Presidència ha resolt sotmetre a informació pública la modificació puntual de les Normes Subsidiàries número 2 de Planejament del municipi de Betxí, i l'estudi d'impacte ambiental corresponent, així com l'alternativa tècnica del programa per al desenvolupament de l'actuació integrada, denominada UR-1 Betxí (Castelló), que inclou la memòria del programa i l'avantprojecte d'urbanització, junt amb la delimitació de la unitat d'execució situada en aquest terme, amb els límits següents: nord, camí de les mines; sud, camí de Montserrat; est, finques que hi afronten; i oest, camí veïnal.
  
D'acord amb el que estableix l'article 46.3 de l'esmentada llei, pertoca sotmetre l'esmentat programa amb tota la documentació annexa i la proposta de delimitació de la unitat d'execució a informació pública, pel termini de 20 dies a partir de l'endemà de la publicació d'aquest anunci en el Diari Oficial de la Generalitat Valenciana. L'expedient de modificació de les Normes Subsidiàries i l'estudi d'impacte ambiental corresponent s'exposen al públic per un termini d'un mes, comptador des de la publicació d'aquest anunci en el Diari Oficial de la Generalitat Valenciana, anunci que prèviament ha sigut publicat en el diari Mediterráneo de Castelló. Durant el període d'informació pública, el projecte diligenciat de la modificació de les Normes Subsidiàries número 2 ha d'estar depositat, per a la consulta pública, a l'ajuntament o ajuntaments afectats pel canvi d'ordenació, segons el que disposa l'article 38.2 de la Llei Reguladora de l'Activitat Urbanística.
  
Es fa constar que durant el termini de 20 dies les persones interessades en aquest procediment podran formular qualssevol al·legacions que els convinguen segons dret, així com altres alternatives tècniques de programa. Tot això, en els termes i condicions de l'esmentada Llei 6/1994; a aquest efecte qualsevol persona interessada podrà consultar l'expedient a l'Ajuntament de Betxí (plaça Major, 1), en dies i hores d'oficina, i obtenir-ne còpies.
  
Durant els cinc dies següents al venciment del termini anterior de 20 dies, les persones interessades podran presentar les proposicions juridicoeconòmiques que consideren convenients al Registre General d'aquest Ajuntament, en plica tancada i amb la documentació que s'assenyala en els apartats C i D de l'article 3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Finalitzat aquest segon termini, el següent dia hàbil, llevat que siga dissabte, en el qual cas haurà d'entendre's el dia immediatament hàbil posterior, s'efectuarà l'acte d'obertura de pliques al saló de plens, a les 12.00 hores. Durant els 10 dies següents al d'obertura de pliques, podran ser objecte de consulta i al·legacions totes les actuacions de l'expedient.
  
Mitjançant aquest anunci i de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se citen a compareixença els propietaris afectats que puguen ser desconeguts o el lloc de notificació dels quals s'ignore, a fi que durant el termini assenyalat puguen formular les al·legacions que estimen escaients.
  
Cosa que es publica perquè se'n prenga coneixement, de conformitat amb el que disposa l'article 46 de la Llei Reguladora de l'Activitat Urbanística.
  
El termini d'informació pública comença a comptar a partir de la data d'aquest anunci en el Diari Oficial de la Generalitat Valenciana.